Monitors

Monitors (ekrāns) ir elektroniska ierīce, kas vizuāli attēlo datorā apstrādāto informāciju. Monitors ir viena no svarīgākajām informācijas attēlošanas iekārtām. Tā ir ierīce, kas nodrošina datora dialogu ar lietotāju.

Iedalījums 
Izplatītākie ir divu tipu monitori:
 CRT monitori, kuri ir līdzīgi televizoriem (pēdējā laikā jau zaudē popularitāti);
 plakanie šķidro kristālu jeb LCD monitori.
 Led

Veiktspējas parametri 
Monitoru veiktspējas parametri ir:
 Spožums (angliski - Luminance vai Brightness), tiek mērīts kandelās uz kvadrātmetru (cd/m²).
 Izmērs, tiek mērīts pa diagonāli. CRT monitoriem redzamā daļa ir par 1 collu (25 mm) mazāka nekā kineskopa izmērs.
 Punktiestatne (angliski - Dot pitch). Attālums starp vienas krāsas punktiem monitora ekrānā. Punktiestatne ir būtisks monitora raksturojums, kas nosaka tā maksimālo izšķirtspēju. Parasti šis parametrs ir 0,41 mm, 0,31 mm vai 0,28 mm. Jo mazāks tā lielums, jo lielāka ir monitora izšķirtspēja. Augstas izšķirtspējas monitoriem punktiestatne nepārsniedz 0,31 mm. 
 Reakcijas laiks (angliski - Response time). Laika sprīdis, kurā LCD monitora pikselis mainās no aktīvā (melnā) līdz neaktīvam (baltam) un atkal atpakaļ uz aktīvo (melno). Tas tiek mērīts milisekundēs (ms). Jo zemāks lielums, jo kvalitatīvāk tiek attēlots attēls uz ekrāna.
 Kontrasts (angliski - Contrast ratio). Kontrasta koeficients ir definēts kā gaišākās krāsas (baltā) un tumšākās krāsas (melnās), ko ekrāns spēj attēlot, attiecība. Jo augstāks kontrasts, jo labāks monitors.
 Atsvaidzes intensitāte (angliski - Refresh rate). Attēla atkārtotas zīmēšanas reižu skaits sekundē.
 Patērētā jauda (angliski - Power consumption), tiek mērīta vatos (W).
 Datoru monitoru standarts (angliski - Computer display Standard: Aspect ratio), kas ir ekrāna horizontālā izmēra attiecība pret vertikālo izmēru. Standarta izmērs ir 4:3, kas nozīmē, ka ekrāna ar platumu 1024 pikseļi augstums būs 768 pikseļi. Platekrāna ekrāniem šī attiecība var būt 16:9, kas nozīmē, ka ekrānam ar platumu 1024 pikseļi augstums būs 576 pikseļi.
 Izšķirtspēja (angliski - Display resolution). Noteikto pikseļu skaits horizontāli un vertikāli, kas var tikt attēloti.

Monitoru pie datora videokartes parasti pieslēdz ar VGA vai DVI interfeisu. VGA interfeiss vēl joprojām ir visizplatītākais.

Salīdzinājums

CRT monitori 
 Liels kontrasts
 Neliels reakcijas laiks
 Pilna diapazona gaismas izejas līmeņa kontrole
 Lieli izmēri
 Liels svars
 Bieži sastopami attēla ģeometrijas izkropļojumi
 Lielāks jaudas patēriņš nekā LCD monitoriem
 Attēla dabisks attēlojums pie jebkuras ekrāna izšķirtspējas 
 Nepanes neatbilstošu mitruma režīmu
 Pastāv neliels eksplozijas risks, ja ekrāna kineskops tiek bojāts

Pasīvie LCD monitori 
 Ļoti zems kontrasts (apmēram 20:1)
 Redzami trokšņi, ja lieto vairāk kā 8 krāsu režīmu (3 bitu krāsu dziļums).
 Ļoti lēns reakcijas laiks 
 Iespējama māņattēla parādīšanās 
 Ļoti mazs izmērs
 Ļoti neliels svars
 Ļoti mazs enerģijas patēriņš
 Zemākas izmaksas kā TFT LCDs.
 Nav novērojami attēla ģeometrijas izkropļojumi

TFT LCD 
Lielākā tiesa šodienas moderno LCD monitoru mūsdienās ir TFT tipa.
 Vidējs kontrasts
 Reakcijas laiks ir ļoti atšķirīgs atkarībā no monitora (sasniegts reakcijas laiks līdz 2 ms)
 Ļoti mazs izmērs
 Ļoti neliels svars
 Ļoti mazs enerģijas patēriņš
 Augstākas izmaksas kā pasīviem LCD vai CRT monitoriem
 Nav novērojami attēla ģeometrijas izkropļojumi 
 LCD monitoriem ir tikai viena optimālā jeb maksimālā izšķirtspēja. Izmantojot zemākas izšķirtspējas, parasti pazeminās attēla kvalitāte.

Datoru aparatūra
Datoru izvades ierīces